महान इण्डोनेशिया
महान इंडोनेशिया (इंडोनेशियाई: Indonesia Raya) इंडोनेशिया का राष्ट्रगान है। इसके निर्माता हैं संगीतकार वागे रुडॉल्फ़ सुप्रत्मन जिन्होंने इसे १९२४ में रचा था और राष्ट्रगान को सर्वप्रथम २८ अक्टूबर, १९२८ को बाताविया (अब जकार्ता) में आयोजित एक राष्ट्रीय युवा सम्मेलन में प्रस्तुत किया गया था। इस गान के बाद से इंडोनेशिया में राष्ट्रवादी आंदोलनों का उद्भव हुआ था। इंडोनेशिया राया के पहले छंद को राष्ट्रगान के रूप में चुना गया जब इंडोनेशिया ने १७ अगस्त, १९४५ को अपनी स्वतंत्रता की घोषणा की।